CELEX: 31990R2647
Language: el
Date: 1990-07-16 00:00:00
Title: Κανονισμός (ΕΟΚ) αριθ. 2647/90 του Συμβουλίου της 16ης Ιουλίου 1990 για τη σύναψη του δευτέρου πρωτοκόλλου σχετικά με τους όρους αλιείας σύμφωνα με τη συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου

Avis juridique important

|

31990R2647

Κανονισμός (ΕΟΚ) αριθ. 2647/90 του Συμβουλίου της 16ης Ιουλίου 1990 για τη σύναψη του δευτέρου πρωτοκόλλου σχετικά με τους όρους αλιείας σύμφωνα με τη συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου  

Επίσημη Εφημερίδα αριθ. L 252 της 15/09/1990 σ. 0001

***** ΚΑΝΟΝΙΣΜΟΣ (ΕΟΚ) αριθ. 2647/90 ΤΟΥ ΣΥΜΒΟΥΛΙΟΥ  της 16ης Ιουλίου 1990  για τη σύναψη του δεύτερου πρωτοκόλλου σχετικά με τους όρους αλιείας σύμφωνα με τη συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι, σύμφωνα με το άρθρο 14 της συμφωνίας αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (3), τα συμβαλλόμενα μέρη διαπραγματεύθηκαν ένα δεύτερο πρωτόκολλο σχετικά με τους όρους αλιείας που προβλέπονται από την εν λόγω συμφωνία και το οποίο προορίζεται να εφαρμοσθεί στο τέλος της περιόδου ισχύος του πρώτου πρωτοκόλλου·  ότι αποτέλεσμα των διαπραγματεύσεων αυτών είναι ένα νέο πρωτόκολλο για τον καθορισμό των όρων αλιείας, το οποίο μονογράφηκε στις 30 Ιουνίου 1989·  ότι είναι προς το συμφέρον της Κοινότητας να εγκρίνει το εν λόγω πρωτόκολλο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο πρωτόκολλο για τον καθορισμό των όρων αλιείας, που προβλέπονται στη συμφωνία αλιείας μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου, εγκρίνεται εξ ονόματος της Κοινότητας.  Το κείμενο του πρωτοκόλλου επισυνάπτεται στον παρόντα κανονισμό.  Άρθρο 2  Το Συμβούλιο εξουσιοδοτεί τον Πρόεδρό του να ορίσει τα πρόσωπα που είναι αρμόδια να υπογράψουν το πρωτόκολλο δεσμεύοντας την Κοινότητα.  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Ιουλίου 1990.  Για το Συμβούλιο  Ο Πρόεδρος  G. DE MICHELIS  (1) ΕΕ αριθ. C 53 της 5. 3. 1990, σ. 75.  (2) Γνώμη που διατυπώθηκε στις 13 Ιουλίου 1990 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. L 29 της 1. 2. 1985, σ. 9.